Държавен вестник, бр. 57, 2011 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  57
си по този закон. По искове срещу трети лица, 
във връзка с общите части, председателят на 
управителния съвет (управителят) представля­
ва собствениците, ако бъде упълномощен от 
общото събрание.
(5) Всеки собственик може да участва в 
делото, по което управителят представлява 
собствениците.
(6) При избор на нов управителен съвет 
(управител) съхраняваните документи, както 
и наличните парични средства, данни за бан­
кови сметки и банкови карти се предават с 
протокол, който се подписва от членовете на 
предишния управителен съвет (управител), от 
членовете на новоизбрания управителен съвет 
(управител), от председателя на контролния 
съвет (контрольора) и от касиера.“
§ 21. В чл. 24 се правят следните изменения 
и допълнения:
1. Алинея 1 се изменя така:
„(1) По решение на общото събрание може 
да бъде избран контролен съвет (контрольор) 
за срок две години.“
2. В ал. 5, изречение второ след думата 
„собствениците“ се добавя „и ползвателите“.
3. Алинея 7 се изменя така:
„(7) Член на контролния съвет, контрольор 
или касиер може да бъде собственик или полз­
вател, който не е съпруг, член на домакинството, 
не е във фактическо съпружеско съжителство, в 
родствена връзка по права линия, по съребрена 
линия до втора степен и по сватовство до първа 
степен с останалите членове на контролния 
съвет, както и с членовете на управителния 
съвет или с управителя.“
4. В ал. 9 след думата „собственик“ се по­
ставя запетая и се добавя „ползвател“.
5. Създава се ал. 10:
„(10) За членове на контролния съвет (кон­
трольор) или касиер могат да бъдат избирани 
и посочени от собственика лица, които живеят 
в сградата и са вписани в книгата на етажната 
собственост при спазване изискванията на ал. 7.“
§ 22. Член 25 се изменя така:
„Създаване на сдружение на собстве-
ниците
Чл. 25. (1) За усвояване на средства от фондо­
вете на Европейския съюз и/или от държавния 
или общинския бюджет, безвъзмездна помощ 
и субсидии и/или използване на собствени 
средства с цел ремонт и обновяване на сгради 
в режим на етажна собственост собствениците 
могат да учредят сдружение. Сдружението е 
юридическо лице, създадено по реда на този 
закон.
(2) Сдружението може да извършва и други 
дейности, свързани с управлението на общите 
части на етажната собственост, включително 
да усвоява средства от други източници на 
финансиране, извън тези по ал. 1. 
(3) За създаване на сдружението се свиква 
учредително събрание на собствениците на 
самостоятелни обекти в сградата в режим на 
етажна собственост. Сдружението се създава 
от собственици, представляващи не по-малко 
от 67 на сто идеални части от общите части 
на етажната собственост.
(4) Сдружение на собствениците може да 
се създаде за един или повече от един вход на 
сградата. В този случай сдружението се създава 
от собственици, представляващи не по-малко 
от 67 на сто идеални части от идеалните части 
на собствениците от общите части във входа 
(входовете). Когато сборът от процентите на 
идеалните части на собствениците от общите 
части във входа (входовете) не е равен на 100, 
се прилагат разпоредбите на чл. 17, ал. 5 и 6.
 (5) Сдружението се създава само за цели­
те на този закон и се вписва в регистъра по 
чл. 44, ал. 1 по местонахождението на сградата 
в режим на етажна собственост. Сдружението 
се вписва и в регистър БУЛСТАТ.
 (6) Когато през годината сдружението 
извършва дейност само по ал. 1 или не осъ­
ществява дейност, не прилага Закона за сче­
товодството. 
(7) Средствата по ал. 1 и 2 се усвояват след 
решение на общото събрание на сдружението, 
а когато в сдружението не членуват всички 
собственици на самостоятелни обекти в сградата 
или входа, решението се внася за приемане и 
от общото събрание на собствениците по реда 
на чл. 33, ал. 4.“
§ 23. В чл. 26 ал. 2 се изменя така:
„(2) Учредителното събрание се свиква чрез 
покана, която се поставя на видно и общодос­
тъпно място на входа на сградата по реда на 
чл. 13.“
§ 24. В чл. 27 се правят следните изменения 
и допълнения:
1. В ал. 1 думите „всички собственици“ се 
заменят със „собственици, представляващи не 
по-малко от 67 на сто идеални части от об­
щите части на етажната собственост, а когато 
сдружението се създава за отделен вход – соб­
ственици, представляващи не по-малко от 67 на 
сто идеални части от общите части на входа“.
2. В ал. 3 думата „собствениците“ се заме­
ня с „представените идеални части от общите 
части по ал. 1“. 
3. В ал. 4, т. 2 се създава изречение второ: 
„Наименованието на сдружението задължител­
но съдържа името на населеното място, пълен 
административен адрес, а в градовете с районно 
деление наименованието на сдружението съ­
държа и името на района.“ 
4. В ал. 5 след думата „единодушно“ се до­
бавя „от всички собственици по ал. 1“ и след 
думата „собствениците“ се добавя „по ал. 1“.
5. В ал. 6 думата „собственици“ се заменя 
с „членове на сдружението“.